



Τ. 2310 996783, 996782, 996781, E. diaviou@auth.gr, W. <http://www.diaviou.auth.gr>

**ΠΕΡΙΓΡΑΦΗ ΠΡΟΓΡΑΜΜΑΤΟΣ**

**Εκκλησία και διπλωματία στον βυζαντινό κόσμο**

**Εισαγωγή**

Το Κέντρο Επιμόρφωσης και Διά Βίου Μάθησης (ΚΕΔΙΒΙΜ) του Αριστοτελείου Πανεπιστημίου Θεσσαλονίκης (Α.Π.Θ.) σας καλωσορίζει στο εκπαιδευτικό πρόγραμμα με τίτλο **«Εκκλησία και διπλωματία στον βυζαντινό κόσμο»**, διάρκειας 41 διδακτικών ωρών), το οποίο θα διεξαχθεί το χειμερινό εξάμηνο του ακαδ. Έτους 2021 - 2022 με τη μέθοδο της εξ’ αποστάσεως εκπαίδευσης (σύγχρονη)μέσω της πλατφόρμας **E-learning.auth.gr** και του **Zoom**. **Το Εκπαιδευτικό Πρόγραμμα θα πραγματοποιηθεί από το Τμήμα Βυζαντινής Θεολογίας του Κέντρου Βυζαντινών Ερευνών Α.Π.Θ.**

**Επιστημονικός Υπεύθυνος του προγράμματος είναι ο Δρ. Ηλίας Ευαγγέλου, Καθηγητής του Τμήματος Θεολογίας της Θεολογική Σχολή Α.Π.Θ.**

Ο Ηλίας Ευαγγέλου σπούδασε Θεολογία και Ιστορία στο Αριστοτέλειο Πανεπιστήμιο Θεσσαλονίκης. Παρακολούθησε μαθήματα βουλγαρικής και παλαιοσλαβικής γλώσσας και φιλολογίας στο Πανεπιστήμιο «Sv. Kliment Ohridski» της Σόφιας. Τις μεταπτυχιακές του σπουδές τις ολοκλήρωσε στο Τμήμα Θεολογίας του Α.Π.Θ., όπου και υπέβαλε τη Διδακτορική του Διατριβή με θέμα: «Η μετάφραση του Βίου του Βασιλείου του Νέου στα πλαίσια της απόκρυφης βουλγαρικής γραμματείας κατά το 13ο και 14ο αιώνα». Είναι Καθηγητής του Τμήματος Θεολογίας του Α.Π.Θ. με γνωστικό αντικείμενο: «Εκκλησιαστική Γραμματεία και Πνευματικός Βίος των Σλαβικών Λαών».

Τα ερευνητικά του ενδιαφέροντα επικεντρώνονται στη μελέτη της ιστορίας, της γραμματείας και του πολιτισμού του μεσαιωνικού και του νεότερου σλαβικού κόσμου, καθώς και στις επιδράσεις που του άσκησε ο βυζαντινός κόσμος, οι οποίες αποτυπώνονται ανάγλυφα στην ιστορική του διαδρομή και καταγράφονται στις πηγές του. Ιδιαίτερο είναι το ενδιαφέρον του για το πολιτικό και διπλωματικό πλαίσιο των βυζαντινοσλαβικών σχέσεων.

Έχει οργανώσει και έχει λάβει μέρος σε σειρά συνεδρίων Πανελληνίων και Διεθνών που αφορούν την ιστορία και τον πολιτισμό του σλαβικού κόσμου των Βαλκανίων, καθώς και τις πνευματικές και πολιτισμικές του σχέσεις με τον βυζαντινό κόσμο και έχει εκδώσει σημαντικό αριθμό μελετών (μονογραφίες και άρθρα) που αφορούν την ιστορία και τον πολιτισμό του βαλκανικού κόσμου και ιδιαίτερα των Σλάβων.

Στο πρόγραμμα διδάσκουν…. (*περιγράψτε συνοπτικά το κύρος των διδασκόντων (πχ. Καθηγητές του ΑΠΘ, εξειδικευμένοι ακαδημαϊκοί στον τομέα… κ.λπ*.)

**Δρ. Δημήτριος Νικολακάκης**



**Δρ. Κωνσταντίνος Κωτσιόπουλος**

Ο κ. Κωνσταντίνος Κωτσιόπουλος είναι Αναπληρωτής Καθηγητής του Τμήματος κοινωνικής Θεολογίας και Χριστιανικού Πολιτισμού με γνωστικό αντικείμενο την Κοινωνιολογία του Χριστιανισμού. Έλαβε το πτυχίο, το μεταπτυχιακό και το διδακτορικό του δίπλωμα από τη Θεολογική Σχολή του ΑΠΘ. Είναι μέλος της Εταιρείας Μακεδονικών Σπουδών, του Ιδρύματος Παιδαγωγικών και Κοινωνικών Εφαρμογών «Απ. Μάρκος», της Ιεράς Μητροπόλεως Κασσανδρείας, του Ιδρύματος Ποιμαντικής Επιμορφώσεως της Εκκλησίας της Ελλάδος (Ι. Αρχιεπισκοπή Αθηνών) και Τακτικός Εισηγητής της Συνοδικής Επιτροπής Πολιτιστικής Ταυτότητας της Ιεράς Συνόδου της Εκκλησίας της Ελλάδος. Συμμετείχε σε πλήθος συνεδρίων στην Ελλάδα και στο εξωτερικό, ενώ το επιστημονικό του έργο περιλαμβάνει δημοσιεύσεις σε συλλογικούς τόμους, επιστημονικά περιοδικά, και μονογραφίες

**Δρ. Γεώργιος Καρδαράς**

Ο Γιώργος Καρδαράς είναι Πτυχιούχος, κάτοχος Μάστερ και Διδακτορικού Διπλώματος του Τμήματος Ιστορίας-Αρχαιολογίας του Πανεπιστημίου Ιωαννίνων. Το θέμα της διδακτορικής του διατριβής αφορούσε τις σχέσεις του Βυζαντίου με τον νομαδικό λαό των Αβάρων. Από το 2007 εργάζεται ως Ερευνητής στο Ινστιτούτο Ιστορικών Ερευνών του Εθνικού Ιδρύματος Ερευνών (ΙΙΕ/ΕΙΕ). Τα ενδιαφέροντά του στρέφονται κυρίως γύρω από τους νομαδικούς λαούς κατά την ύστερη Αρχαιότητα και τους πρώιμους Σλάβους. Στο πλαίσιο της έρευνάς του, συνεργάσθηκε ως υπότροφος με Πανεπιστήμια και ερευνητικά Ινστιτούτα της Κεντρικής και Ανατολικής Ευρώπης ενώ παρεμφερής με τα ενδιαφέροντά του είναι και η διδακτική του δραστηριότητα. Ταυτόχρονα, μετέχει σε συνέδρια στην Ελλάδα και στο εξωτερικό, είναι προσκεκλημένος ομιλητής σε ελληνικά και ξένα Πανεπιστήμια και επιβλέπει την πρακτική άσκηση φοιτητών στο ΙΙΕ/ΕΙΕ. Το πλούσιο επιστημονικό του έργο, εκτός από πολυάριθμες δημοσιεύσεις σε διεθνείς συλλογικούς τόμους και επιστημονικά περιοδικά, περιλαμβάνει τρεις επιμέλειες συλλογικών τόμων στο ΙΙΕ/ΕΙΕ και δημοσίευση δύο μονογραφιών, ενώ μία τρίτη είναι υπό δημοσίευση.

**Δρ. Κωνσταντίνος Χρήστου**

Ο κ. Κωνσταντίνος Χρήστου είναι Πρόεδρος και Καθηγητής του Τμήματος Κοινωνικής Θεολογίας και Χριστιανικού Πολιτισμού και Γενικός Γραμματέας της Εταιρείας Μακεδονικών Σπουδών. Διετέλεσε πρόεδρος του Κέντρου Βυζαντινών Ερευνών. Σπούδασε στη Φιλοσοφική Σχολή του Αριστοτελείου Πανεπιστημίου Θεσσαλονίκης και στο Τμήμα Ποιμαντικής και Κοινωνικής Θεολογίας του ιδίου πανεπιστημίου. Κατέχει δυο Διδακτορικά Διπλώματα, από το πανεπιστήμιο Ludwigs-Maximilian του Μονάχου και από το τμήμα Ποιμαντικής και Κοινωνικής Θεολογίας του ΑΠΘ. Έλαβε υποτροφία από τη Γερμανική Ακαδημία Austauschdienst, καθώς και υποτροφία του Βαυαρικού Υπουργείου Παιδείας. Συμμετείχε σε πλήθος συνεδρίων στην Ελλάδα και στο εξωτερικό. Το πλούσιο επιστημονικό του έργο, εκτός από πολυάριθμες δημοσιεύσεις σε διεθνείς συλλογικούς τόμους και επιστημονικά περιοδικά, περιλαμβάνει τέσσερις μονογραφίες. Διδάσκει «Εκκλησιαστική Ιστορία» και «Ιστορία του βυζαντινού πολιτισμού».

**Δρ. Vlada Stanković**

Ο Βλάντα Στάνκοβιτς είναι καθηγητής Βυζαντινής Ιστορίας, επικεφαλής της έδρας Βυζαντινών Σπουδών, και ιδρυτής και διευθυντής του Κέντρου Κυπριακών Σπουδών (από το 2010) στο Πανεπιστήμιο Βελιγράδι.

Ήταν υπότροφος του Αυστριακού Ακαδημαϊκού Προγράμματος (ÖAD) στη Βιέννη (2004) και του Ιδρύματος Α. Ωνάση στην Αθήνα (2005). Δίδαξε ως επισκέπτης καθηγητής στο Πανεπιστήμιο Ιωαννίνων (2008), ως μέλος ΣΕΠ στο Ανοικτὀ Πανεπιστήμιο Κύπρου (2009-2010), και διδάσκει ως μέλος ΔΕΠ στο μεταπτυχιακό πρόγραμμα “Ελληνικές Σπουδές” στο Ευρωπαϊκό Πανεπιστήμιο Κύπρου (από το 2019).

Από το 2009 είναι μέλος Επιστημονικής Επιμέλειας του περιοδικού Byzantinische Zeitschrift. Το ακαδημαϊκό έτος 2014-2015 ήταν Μέλος στο Institute for Advanced Study, στο Princeton, New Jersey, ΗΠΑ. Το 2016 ίδρύσε και διευθύνει επιστημονική σειρά Byzantium: A European Empire and Its Legacy, Lexington Books, ΗΠΑ. Έχει δημοσιεύσει έξι βιβλία και περισσότερα από σαράντα άρθρα, μεταξύ των οποίων ‘Οι πατριάρχες της Κωνσταντινούπολης και οι αυτοκράτορες της μακεδονικής δυναστείας᾽(Βελιγράδι 2003), ‘Οι Κομνηνοί στην Κωνσταντινούπολη (1057-1185). Η εξέλιξη μιας αριστοκρατικής οικογένειας’ (Βελιγράδι 2006), ‘Ο αυτοκράτορας Μανουήλ Α’ Κομνηνός’ (Βελιγράδι 2008), ‘Ο βασιλιάς Μιλούτιν’ (Βελιγράδι 2012), ‘The Balkans and the Byzantine World before and after the Captures of Constantinople, 1204 and 1453’, (επιμελητής), (Lexington Books (Lanham-Boulder-NewYork-London 2016).

**Δρ. Πάνος Σοφούλης**

Ο Πάνος Σοφούλης υπηρετεί ως επίκουρος καθηγητής στο Τμήμα Ρωσικής Γλώσσας και Φιλολογίας και Σλαβικών Σπουδών του Πανεπιστημίου Αθηνών. Τα ερευνητικά του ενδιαφέροντα περιλαμβάνουν την ιστορία της Νοτιοανατολικής Ευρώπης, τις βυζαντινο-σλαβικές σχέσεις, καθώς και ζητήματα ιστοριογραφίας στα νεότερα και σύγχρονα Βαλκάνια. Είναι συγγραφέας πολλών επιστημονικών άρθρων και δύο μονογραφιών, του Byzantium and Bulgaria 775-831 (εκδόσεις Βrill, 2012) και του Banditry in the medieval Balkans, 800-1500 (H Ληστεία στα μεσαιωνικά Βαλκάνια, 800-1500), που κυκλοφόρησε πριν λίγους μήνες.

**Δρ. Διονύσιος Βαλαής**

Διονύσιος Βαλαής: Καθηγητής του Τμήματος Θεολογίας της Θεολογικής Σχολής του Αριστοτελείου Πανεπιστημίου Θεσσαλονίκης στο επιστημονικό πεδίο της Εκκλησιαστικής Ιστορίας. Είναι πτυχιούχος της Θεολογικής και της Φιλοσοφικής Σχολής του ΑΠΘ και πραγματοποίησε τις μεταπτυχιακές και διδακτορικές σπουδές του στο Τμήμα Θεολογίας του ΑΠΘ. Τα ερευνητικά ενδιαφέροντά του εστιάζονται κυρίως στα εκκλησιαστικά ζητήματα της περιόδου 15ος-20ός αι. και πιο συγκεκριμένα στις θεματικές ενότητες:

• Ιστορία του Οικουμενικού Πατριαρχείου

• Ιστορία της Εκκλησίας της Ελλάδος

• Ιστορία της Εκκλησίας Κύπρου

• Εκκλησία και Νεοελληνικός Διαφωτισμός

**Δρ. Άννα Κόλτσιου**

Η Άννα Κόλτσιου-Νικήτα είναι απόφοιτος του Τμήματος Κλασικών Σπουδών της Φιλοσοφικής Σχολής του Α.Π.Θ και του Τμήματος Θεολογίας της Θεολογικής Σχολής του Α.Π.Θ. Κάτοχος μεταπτυχιακού τίτλου του Τμήματος Ιστορίας Αρχαιολογίας της Φιλοσοφικής Σχολής του Α.Π.Θ και διδακτορικού διπλώματος του Τμήματος Φιλολογίας της Φιλοσοφικής Σχολής του Α.Π.Θ. Είναι Καθηγήτρια στο Τμήμα Θεολογίας του Α.Π.Θ., όπου διδάσκει θέματα γλώσσας και μετάφρασης των βιβλικών και πατερικών κειμένων καθώς και θέματα παλαιογραφίας και κριτικής κειμένου. Είναι Διευθύντρια του Εργαστηρίου Ελληνικής Γλώσσας της Χριστιανικής Γραμματείας και Γραμματέας της Ελληνικής Εταιρείας Βιβλικών Σπουδών. Διετέλεσε Διευθύντρια του Τομέα βιβλικής Γραμματείας και Θρησκειολογίας καθώς και της Επιστημονικής Συνάντησης του Biblicum. Επίσης, είναι μέλος της Επιτροπής Ερευνών και Δεοντολογίας του Α.Π.Θ., του Δικτύου ΚΕΕΠ (Κειμενικής και Ερμηνευτικής Εκκλησιαστικής Παραδόσεως του Α.Π.Θ.) και της Εταιρείας Ελληνόφωνων Μεταφρασεολόγων. Ακόμη είναι επιστημονικά υπεύθυνη δύο εξ αποστάσεως προγραμμάτων για τη γλώσσα των λειτουργικών κειμένων της ορθοδόξου Εκκλησίας, που υλοποιούνται στο πλαίσιο της Δομής Δια Βίου μάθησης.

**Δρ. Παρασκευή Παπαδημητρίου**

Η κ. Παρασκευή Παπαδημητρίου είναι Ε.ΔΙ.Π. του Τμήματος Κοινωνικής Θεολογίας και Χριστιανικού Πολιτισμού, με γνωστικό αντικείμενο «Ιστορία και Αισθητική των Λειτουργικών Τεχνών». Παράλληλα, είναι επιστημονικός συνεργάτης στο Κέντρο Βυζαντινών Ερευνών ΑΠΘ. Έλαβε το πτυχίο, το Μεταπτυχιακό και το Διδακτορικό της Δίπλωμα στο Τμήμα Ποιμαντικής και Κοινωνικής Θεολογίας του ΑΠΘ, ενώ είναι και Μεταδιδακτορική Ερευνήτρια του Τμήματος Ιστορίας και Αρχαιολογίας του ΑΠΘ. Το συγγραφικό της έργο περιλαμβάνει επιστημονικά άρθρα σε περιοδικά και συλλογικούς τόμους, λήμματα σε καταλόγους Εκθέσεων, και μονογραφίες. Έχει δώσει διαλέξεις, και έχει πραγματοποιήσει σεμιναριακά μαθήματα, ενώ έχει συμμετάσχει με ανακοινώσεις σε επιστημονικά συμπόσια και συνέδρια στην Ελλάδα και το εξωτερικό. Είναι μέλος της Χριστιανικής, Αρχαιολογικής Εταιρείας (ΧΑΕ), του International Center of Medieval Art (ICMA), των Φίλων του Μουσείου Βυζαντινού Πολιτισμού Θεσσαλονίκης (ΦΒΜ), της Εταιρείας Μακεδονικών Σπουδών (ΕΜΣ), της Φιλολογικής, Ιστορικής, Αρχαιολογικής και Λαογραφικής Εταιρείας Θεσσαλίας (ΦΙΑΛΕΘ) (μέλος του ΔΣ). Είναι, επίσης, αναπληρωματικό μέλος του Διοικητικού Συμβουλίου της Μητροπολιτικής Ακαδημίας Θεολογικών και Ιστορικών Μελετών Αγίων Μετεώρων.

**Δρ. Mirko Sajlović**

Ο Mirko Sajlović είναι Καθηγητής της Θεολογικής Σχολής του Πανεπιστημίου του Ανατολικού Σεράγεβο.

Τα ερευνητικά του ενδιαφέροντα περιλαμβάνουν τη Γενική Ιστορία της Χριστιανικής Εκκλησίας με ιδιαίτερο ενδιαφέρον για την Ιστορία και τις Παραδόσεις του Αγίου Όρους, των βυζαντινών και των βυζαντινοσλαβικών σχέσεων.

**Δρ. Todor Todorov**

Ο Δρ. Todor Todorov διδάσκει Εκκλησιαστική Τέχνη και Αρχαιολογία στη Θεολογική Σχολή του Πανεπιστημίου “Sv. Sv. Kiril i Metodii” του Veliko Tarnovo. Τα ερευνητικά του ενδιαφέρονται επικεντρώνονται στις βυζαντινοβουλγαρικές καλλιτεχνικές, πολιτισμικές αλλά και πολιτικές και διπλωματικές σχέσεις και στις αμοιβαίες επιδράσεις στη μακραίωνη ιστορική τους συμπόρευση.

Έναρξη προγράμματος: **1/11/2021**

Λήξη προγράμματος: **28/02/2022**

Διάρκεια: (διδακτικές ώρες) **41**

Κόστος: **70 ευρώ**

Παρέχεται πιστοποιητικό επιμόρφωσης/ ECTS: **ΝΑΙ**

Αιτήσεις γίνονται δεκτές από **1/10/2021** έως **25/10/2021**

**Στόχος του προγράμματος**

Το Πρόγραμμα στοχεύει στο να καταστήσει ευρύτερα γνωστή μια ιδιαίτερη πτυχή της διπλωματικής ιστορίας της βυζαντινής αυτοκρατορίας που αφορά την αξιοποίηση της Εκκλησίας, των ανθρώπων της, καθώς και της Παράδοσής της. Από τη μελέτη της βυζαντινής διπλωματίας προκύπτει ότι δεν περιορίστηκε στα καθιερωμένα για την εποχή εκείνη μέσα αλλά ακολουθώντας μια υψηλού επιπέδου εξελιγμένη, ακόμα και για τα σημερινά δεδομένα, στρατηγική αξιοποίησε όλα τα πλεονεκτήματα της αυτοκρατορίας ανάμεσα στα οποία πρωτεύουσα θέση κατείχε ο πολιτισμός της και η Εκκλησία της.

Η αξιοποίηση της Εκκλησίας, των ανθρώπων της αλλά και της Παράδοσής της από τη βυζαντινή διπλωματία διαπιστώνεται καθ’ όλη τη διάρκεια της μακραίωνης ιστορίας της από τον εκχριστιανισμό της μέχρι και το τέλος της.

Στο πλαίσιο του Προγράμματος θα αναδείξουμε αυτή την πτυχή της βυζαντινής διπλωματίας, και θα παρουσιάσουμε ορισμένες χαρακτηριστικότερες περιπτώσεις, τους διπλωματικούς και πολιτικούς στόχους αυτής της στρατηγικής, τα οφέλη που αποκόμισε και τους στόχους της.

**Αναγκαιότητα προγράμματος**

Το Πρόγραμμα καλύπτει την ανάγκη της δια βίου εκπαίδευσης, ανταποκρινόμενο στο έντονο ενδιαφέρον πτυχιούχων, κυρίως των ανθρωπιστικών επιστημών αλλά όχι μόνο, οι οποίοι επιθυμούν να επιμορφωθούν στο πεδίο της ιστορίας βυζαντινής Εκκλησίας και της θεολογίας της. Παράλληλα έρχεται να καλύψει και ειδικά ενδιαφέροντα φοιτητών επίσης των ανθρωπιστικών επιστημών, που βρίσκονται στα τελευταία εξάμηνα των σπουδών τους ή είναι τελειόφοιτοι και οι οποίοι ενδιαφέρονται να εμβαθύνουν στη μελέτη του βυζαντινού κόσμου για να τον γνωρίσουν καλύτερα και να τον αξιοποιήσουν ερευνητικά. Η σύγχρονη ειδική έρευνα μας παρέχει αρκετό και πολύ ενδιαφέρον υλικό (επιστολογραφία, χειρόγραφα, εκδόσεις κειμένων, δευτερεύουσα βιβλιογραφία) επάνω στο ζήτημα της αξιοποίησης της βυζαντινής Εκκλησίας στο πλαίσιο της πολύπτυχης και πολύεπίπεδης βυζαντινής διπλωματίας χάρη στην οποία η αυτοκρατορία κυριάρχησε στο ευρωπαϊκό χώρο και στον χώρος της Εγγύς και της Μέσης Ανατολής. Το επιστημονικό αυτό απόθεμα θα προσφερθεί μέσα από ορισμένες χαρακτηριστικές περιπτώσεις στους συμμετέχοντες στο προτεινόμενο Πρόγραμμα, στους οποίους θα ανοιχθεί ένα σύγχρονο και ενδιαφέρον πεδίο μελέτης και έρευνας.

**Μαθησιακά αποτελέσματα**

Οι επιμορφούμενοι μετά την ολοκλήρωση του Προγράμματος θα μπορούν:

Να κατανοήσουν την ευρύτητα της βυζαντινής διπλωματίας.

Να αντιληφθούν τους όρους και τις προϋποθέσεις της αξιοποίησης της βυζαντινής Εκκλησίας για την επίτευξη των διπλωματικών στόχων της βυζαντινής αυτοκρατορίας.

Να είναι εξοικειωμένοι με τις πιο χαρακτηριστικές περιπτώσεις αξιοποίησης της Εκκλησίας, των ανθρώπων της, καθώς και της Παράδοσής της από τη πλευρά της βυζαντινής διπλωματίας.

Να είναι σε θέση να αξιολογήσουν την πρακτική αυτή της βυζαντινής διπλωματίας σε σχέση με το σημερινό πολύπλοκο κόσμο μας.

**Σε ποιους απευθύνεται το πρόγραμμα**

Το Πρόγραμμα απευθύνεται σε απόφοιτους και τελειόφοιτους ελληνικών και ξένων πανεπιστημίων, οι οποίοι ενδιαφέρονται να γνωρίσουν αυτή την ιδιαίτερη πτυχή της ιστορίας της βυζαντινής διπλωματίας, προκειμένου να την εντάξουν στον γνωστικό τους εξοπλισμό και να την αξιοποιήσουν είτε στο πεδίο της ακαδημαϊκής τους έρευνας είτε της επαγγελματικής τους απασχόλησης.

**Κατηγορίες υποψηφίων που γίνονται δεκτοί/Προαπαιτούμενες γνώσεις/ Κριτήρια επιλογής**

Αίτηση συμμετοχής μπορούν να υποβάλουν:

Οι φοιτητές ελληνικών ΑΕΙ που διανύουν τα τελευταία εξάμηνα των σπουδών τους ή τελειόφοιτοι.

Οι κάτοχοι Πτυχίου ΑΕΙ και ΑΤΕΙ της Ελλάδας και του εξωτερικού.

*Αναφέρετε εάν υπάρχουν προαπαιτούμενα για τη συμμετοχή στο πρόγραμμα.*

*►*Απαιτείται Αναλυτική Βαθμολογία από την οποία να προκύπτει ότι ο φοιτητής/φοιτήτρια διανύει τα τελευταία εξάμηνα των σπουδών ή είναι τελειόφοιτος/τελειόφοιτη.

*►*Απαιτείται Πτυχίο ΑΕΙ ή ΑΤΕΙ εφόσον διαθέτει.

*►*Πρόσβαση στο Διαδίκτυο.

►Κατοχή προσωπικού e-mail.

►Βασικές γνώσεις χειρισμού ηλεκτρονικών υπολογιστών.

Θα τηρηθεί σειρά προτεραιότητας για την αποδοχή των αιτήσεων.

**Μέθοδος υλοποίησης**

Το πρόγραμμα θα υλοποιηθεί αποκλειστικά με τη μέθοδο της εξ’ αποστάσεως εκπαίδευσης (σύγχρονη διδασκαλία)μέσω της πλατφόρμας E-learning.auth.gr και του Zoom. Επίσης θα διατεθούν στους συμμετέχοντες υλικό προς μελέτη για την εμπέδωση και αφομοίωση των προσφερόμενων γνώσεων.

**Εκπαιδευτικό υλικό / Άλλες παροχές**

Στους συμμετέχοντες παρέχονται:

1. Οπτικοακουστικό υλικό (διαλέξεις και παρουσιάσεις)

2 Σημειώσεις

**Δομή Εκπαιδευτικού προγράμματος**

1. Δρ. Ηλίας Ευαγγέλου

**Εισαγωγή στο Πρόγραμμα – Εκκλησία και βυζαντινή διπλωματία.**

2. Δρ. Δημήτριος Νικολακάκης

**Η πολιτική θεωρία της Βυζαντινής Αυτοκρατορίας και η Εκκλησία. (Δίκαιο-Πολιτειολογία-Διπλωματία) Α.**

3. Δρ. Δημήτριος Νικολακάκης

**Η πολιτική θεωρία της Βυζαντινής Αυτοκρατορίας και η Εκκλησία. (Δίκαιο-Πολιτειολογία-Διπλωματία) Β.**

4. Δρ. Κωνσταντίνος Κωτσιόπουλος

**Θεολογικές προϋποθέσεις της βυζαντινής πολιτικής θεωρίας.(πολιτισμική διπλωματία, Κάτοπτρα Ηγεμόνων).**

5. Δρ. Γεώργιος Καρδαράς

**Η θρησκευτική πολιτική του Ιουστινιανού έναντι των νομαδικών και των γερμανικών λαών.**

6. Δρ. Κωνσταντίνος Χρήστου

**Η αποστολή του Κυρίλλου και του Μεθοδίου στη Μοραβία εντός του διεθνούς πλαισίου της εποχής.**

7. Δρ. Vlada Stanković

**Εκκλησία και διπλωματία κατά τη μέση βυζαντινή περίοδο. Η πατριαρχεία του Νικολαού Μυστικού.**

8. Δρ. Πάνος Σοφούλης

**Βυζαντινή Εκκλησιαστική διπλωματία και Α΄ Βουλγαρικό κράτος.**

9. Δρ. Διονύσιος Βαλαής

**Η διπλωματική αποστολή του Βαρλαάμ Καλαβρού στην Αβινιόν (1339).**

10. Δρ. Άννα Κόλτσιου

**Ο ρόλος της μετάφρασης και των ερμηνειών στη διπλωματία του Βυζαντίου. Η περίπτωση του μεσάζοντα.**

11. Δρ. Παρασκευή Παπαδημητρίου

**Εκκλησιαστικά κειμήλια, δωρεές αυτοκρατόρων και ηγεμόνων ως "μέσο" διπλωματίας.**

12. Δρ. Mirko Sajlović

**Η αυτοκρατορική πολιτική έναντι του Αγίου Όρους (μέχρι το 1312).**

13. Δρ. Todor Todorov

**Η χριστιανική αρχιτεκτονική και τέχνη μετά τον εκχριστιανισμό της Βουλγαρίας. Η ορατή έκφραση της βυζαντινής εκκλησιαστικής διπλωματίας.**

**Υποχρεώσεις εκπαιδευόμενων/Πιστοποιητικό Επιμόρφωσης**

Α) Να έχουν παρακολουθήσει το σύνολο των διδακτικών ενοτήτων. Οι απουσίες δεν μπορούν να υπερβαίνουν το 10 % των προβλεπόμενων ωρών εκπαίδευσης.

Β) Να έχουν ολοκληρώσει με επιτυχία την εξέταση (Το κουίζ θα περιλαμβάνει συνολικά 26 Ερωτήσεις Πολλαπλής Επιλογής και Μελέτης Περίπτωσης. Το κουίζ θα τεθεί υπόψη των επιμορφούμενων μετά το τέλος των διαλέξεων και θα έχει διάρκεια 2 ώρες. Επιτυχής θα θεωρείται η ορθή απάντηση των μισών τουλάχιστον απαντήσεων από τους επιμορφούμενους).

Μετά την επιτυχή ολοκλήρωση του προγράμματος απονέμεται στους συμμετέχοντες Πιστοποιητικό Επιμόρφωσης, το οποίο εκδίδεται από το Κέντρο Επιμόρφωσης και Διά Βίου Μάθησης του ΑΠΘ και υπογράφεται από τον Πρόεδρο του ΚΕΔΙΒΙΜ και τον Επιστημονικά Υπεύθυνο του Προγράμματος.

Στους συμμετέχοντες που παρακολούθησαν αλλά δεν ολοκλήρωσαν το σύνολο του προγράμματος, μπορεί να παρέχεται Βεβαίωση Παρακολούθησης.

**Κόστος συμμετοχής/Εκπτωτική πολιτική**

Το κόστος του Προγράμματος θα ανέλθει στο 70 ευρώ ανά επιμορφούμενο.

**Αιτήσεις**

Οι ενδιαφερόμενοι/ενδιαφερόμενες υποβάλλουν αίτηση ηλεκτρονικά στην ιστοσελίδα του Κέντρου Επιμόρφωσης και Διά Βίου Μάθησης του ΑΠΘ.

Η Αίτηση πρέπει να συνοδεύεται από τα ακόλουθα δικαιολογητικά,

1. Αναλυτική Βαθμολογία ή Αντίγραφο πτυχίου ΑΕΙ ή ΑΤΕΙ της Ελλάδας ή του εξωτερικού.

2. Βιογραφικό υποψηφίου.

**Επικοινωνία**

Για περισσότερες πληροφορίες οι ενδιαφερόμενοι/ες μπορούν να επικοινωνούν με την κ. **Παρασκευή Παπαδημητρίου**, 6977575133, parpapadim@past.auth.gr ή στο 6973217360